Istorioù tud kollet. Setu un tamm pezh eo ar sinema "emrenn" amerikan dre vras. Greenberg a zo istor tud kollet neuze.  Florence, plac'h 25  vloaz, un tamm lu a-wechoù met kentoc'h plijus memestra, hag a vo dedennet gant Robert, 40 vloaz, en defe gallet bezañ ur soner brudet met e plas e kas lizhiri klemm hag e ra dic'hwezhadennoù.  N'eo ket fentus-tre ar film, start eo zoken, dre m'eo truezus awalc'h buhez an tudennoù. Klask a reont mont war-raok met ordin e vezont dalc'het gant o zechoù fall. Setu, ur film evit prederiañ un tamm war ar vuhez ha mousc'hoarzhin un tammig gant frazennoù zo.  Un draig en deus souezhet ac'hanon mik : ur  reolenn a zo gant Florence en he ziretenn. Dres ar memes hini a zo ganin abaoe 'm aon bihan. Ne vez ket gwelet mat war ar skeudenn, met dinozored a zo warni ha cheñch a rae ar skeudennoù pa veze fiñvet…